《天王寺烟萝洞》
明代·林鸿

寒岩精舍石林东，冉冉垂萝洞穴空。宴坐袈裟深杳霭，仙游环穴小崆峒。

红泉雨过花皆落，翠筱云来月不通。扫石焚香频到此，定逢秦世采芝翁。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。